АНКАЛАЕВ МУХ1АМАДИДЕ.

Т1екьадерил росдал ц1ар араб тарих

Ц1умал г1адал васаз бечед гьабураб,

Борхальи босарал, ц1ар т1ибит1арал.

Дагъистан ч1ух1арал, улка бохарал.

Мун бер къапич1ого рингалде унев

Къуваталъ росарал васазде данде,

Бергьенлъаби росун нахъе вач1унев,

Дандияв толарев гъалбац1 кинигин.

Дур къамарт1лъиялъги къо х1ехьеялъги

Къуватав чангояв ч1арбида лъуна,

Анц1ила анкьабго ч1ел босараб къо

Ч1ух1илъун лъугьана гьудулзабазе.

Мун г1адинал г1ейги улбузе васал,

Г1агарлъи ч1ух1арал, росу бахилал,

Ккараб къо баччулев, къуркьи лъаларев,

Къиматалда вугев Дагъистаналъе.

Борхалъуде щвезе, мурад т1убазе,

Т1ад вугес кидаго кумек гьабейги,

Ч1ел босун ругьунав Т1екьадерил вас,

Т1адеги ц1ик1к1айги дур бергьенльаби.